O‘zbekistonda dollarning rasmiy kursi uch kunlik ko‘tarilishdan so‘ng pastladi

Markaziy bank 16-iyuldan xorijiy valyutalarning o‘zbek so‘miga nisbatan yangi qiymatini belgiladi.

Unga ko‘ra, dollarning rasmiy kursi 9,34 so‘mga pastlab, 10 650,66 so‘mni tashkil qildi. Yevro 40,11 so‘mga ko‘tarilib, 12 613,58 so‘m bo‘ldi.

Bundan avval dollarning rasmiy kursi 10,91 so‘mga ko‘tarilib, 10 660 so‘mni tashkil qilgandi. Mamlakatda ushbu valyuta kursi uch kunlik ko‘tarilishdan so‘ng pastladi.
O‘zbekistondagi ayrim tijorat banklarida esa 15-iyul kuni dollar valyutasining so‘mga nisbatan kursi 10 710 so‘mga qadar ko‘tarildi. Aksariyat banklar 1 AQSh dollarini 10 650 so‘mga sotib olishni, 10 710 so‘mga sotishni taklif qilmoqda.